Czyrwjec
Czyrwjec to je szůsty mjeśůnc podug używanygo na Ślůnsku kalyndorza juljańskigo. Mjano mjeśůnca (podug Brücknera) pochodźi uod słowa czerw kere uoznaczo larw pszczoły. Inksze zdrzůdła wywodzům mjano mjeśůnca a mjano koloru czyrwůnygo uod uowada czerwca polskigo, s kerygo wyrabjano czyrwůny barwńik do tkańin i zbjerano we czerwcu na korzyńach rośliny czerwjec trwoły. Polska bez kilka wjekůw bůła głůwnym dostarczyćelym čerwcůw do Ojropy. Nazwa wystympuje tyż we inkszych godkach půłnocnyj Słowjańszczyzny (czes. czerwyn, ukr. чepBeHb, bjoł. чэpBeHb). Inksze mjana używane dowńij to: ůgorńik albo zok. Łaćińske mjano Iunius (zobocz: kalyndorz rzimski) zostoło zapożyczůne bez wjynkszość godek ojropejskych.
szl_Latn szl_Latn